ยิงเมียน้อยตาย ผัวสาหัส บ้านใหญ่ปืนโหด
สืบจนรู้แอบมีบ้านอยู่ด้วยกัน สั่งซื้อปืนจากเน็ต-บุกถึงรังรัก หนีไปโดดเจ้าพระยาแต่ไม่ตาย,เมียหลวงคอลเซ็นเตอร์หึงโหด, สืบรู้สามีเป็นเจ้าหน้าที่นิติกรศาลแขวงปทุมวัน ปันใจไป อยู่กับผู้หญิงใหม่ทำงานที่เดียวกัน ถึงขั้นแอบซื้อห้องย่านมีนบุรีอยู่กินกันมานานจนไม่ยอมกลับบ้าน พอรู้เบาะแสรีบสั่งซื้อปืน .38 จากทางอินเตอร์เน็ต ก่อนไปดักรอที่หน้าห้องตั้งแต่เช้ามืด พอฟ้าสว่างเห็นทั้งคู่เปิดประตูควงกันกะหนุงกะหนิงจะออกไปทำงาน เลือดขึ้นหน้าชักปืนเปิดฉากยิงใส่ไม่ยั้ง ผลผู้ชายเจ็บสาหัส ส่วนผู้หญิงใหม่เสียชีวิต หลังก่อเหตุกลัวความผิดเรียกแท็กซี่ไปสะพานพระปิ่นเกล้ากระโดดลงแม่น้ำเจ้าพระยาฆ่าตัวตาย แต่เจ้าหน้าที่ช่วยเอาไว้ได้ สารภาพตั้งใจยิงสามีเพียงคนเดียว ไม่คิดว่าจะพลาดไปโดนคนอื่นด้วย ยอมรับผิดทุกข้อหา,เมียหลวงหึงโหดพกปืนบุกกระหน่ำยิงสามีเจ้าหน้าที่นิติกรศาลแขวงปทุมวันและแฟนสาวคนใหม่ทำงานที่เดียวกัน หลังพบซื้อห้องอยู่กินกันที่ย่านมีนบุรี เปิดฉากกระหน่ำยิงไม่ยั้ง สามีสาหัสส่วนแฟนสาวคนใหม่ไม่รอด ก่อนสำนึกผิดไปกระโดดน้ำหวังฆ่าตัวตายแต่ไม่ตายครั้งนี้ เปิดเผยขึ้นเมื่อเวลา 06.10 น. วันที่ 10 พ.ย. ร.ต.อ.หญิง ปัณฑ์ณัฐ ขันเขต รอง สว. (สอบสวน) สน.มีนบุรี รับแจ้งเหตุมีผู้ถูกยิงเสียชีวิตและได้รับบาดเจ็บหลายราย ภายในห้องเลขที่ 319/39 ชั้น 5 อาคาร 13 โครงการบ้านเอื้ออาทร ซ.รามอินทรา 117 ถ.ราษฎร์พัฒนา แขวงบางชัน เขตคลองสามวา กทม. รุดไปตรวจสอบพร้อมด้วย พ.ต.อ.ถนัด นักธรรม ผกก.สน.มีนบุรี พ.ต.ท.ถาวร สายมะณี รอง ผกก. (สอบสวน) สน.มีนบุรี พ.ต.ท.นิเวชร์ งามลาภ รอง ผกก.สส.สน.มีนบุรี พ.ต.ต.ยุทธนา รัตแพทย์ สว.สส.สน.มีนบุรี เจ้าหน้าที่ฝ่ายสืบสวน.สน.มีนบุรี และอาสากู้ภัยมูลนิธิป่อเต็กตึ๊ง,ไปถึงอาคาร 13 ระหว่างทางขึ้นบันไดชั้น 4 และชั้น 5 พบปลอกกระสุนปืนขนาด .38 จำนวน 6 ปลอก ตกอยู่ ส่วนบริเวณหน้าห้องที่เกิดเหตุพบคราบเลือดกระจายหยดเป็นทางเข้าไปถึงในห้อง เบื้องต้นมีผู้บาดเจ็บ 3 ราย ญาติและพลเมืองดีช่วยกันนำส่ง รพ.นวมินทร์ 1 มี นายอดุลย์วิทย์ พิพัฒน์จิระกุญชร อายุ 39 ปี เจ้าหน้านิติกรศาลแขวงปทุมวัน ถูกยิงด้วยอาวุธปืนขนาด .38 เข้าที่แขนทั้ง 2 ข้าง และที่ท้อง 1 นัด อาการสาหัส ส่วน น.ส.วีวัลพัชร หรือผักกาด เจริญวิชญพฤกษ์ อายุ 31 ปี เจ้าหน้าที่ชำนาญการศาลแขวงปทุมวัน ถูกยิงที่ต้นแขนซ้ายขวาและหน้าอกซ้ายรวม 3 นัด เสียชีวิตที่โรงพยาบาล,ด้านนางมวย อ่อนไทสง 57 ปี แม่หญิงสาวผู้ตาย ถูกลูกหลงกระสุนถากคิ้วขวาบาดเจ็บไม่สาหัส ให้การว่า ตนกับสามีใหม่อยู่ภายในห้องร่วมกับ น.ส.ผักกาด ลูกสาวที่เสียชีวิต และนายอดุลย์วิทย์ แฟนหนุ่มเจ้าของห้อง ทุกวันน้องผักกาดจะมากราบลาไปทำงานที่ศาลแขวงพร้อมกับแฟนช่วง 6 โมงเช้าทุกวัน วันนี้ขณะกำลังเปิดประตูออกจากห้องพบภรรยาของนายอดุลย์วิทย์ ที่ยืนรออยู่หน้าห้องพร้อมอาวุธปืนเมื่อเห็นทั้งคู่เปิดประตูออกมา ได้ยิงปืนใส่ลูกสาวและแฟนหนุ่มทันที พร้อมกับพยายามจะบุกเข้ามาด้านใน ตนเลยดันประตูหนีบแขนไว้ ก่อนที่หญิงคนนั้นจะยิงกราดใส่อีกหลายนัดจนถูกลูกสาวกับแฟนแล้วหลบหนีไป ตนจึงร้องตะโกนให้คนแถวนั้นมาช่วย นำตัวลูกสาวกับแฟนส่ง รพ.รักษาตัว ส่วนสาเหตุน่าจะมาจากความหึงหวง เพราะลูกสาวมาอยู่ที่ห้องกับคนเจ็บได้สักระยะ ไม่เคยเล่าอะไรให้ฟังว่าทำงานอยู่ที่เดียวกัน,สอบสวนชาวบ้านที่อยู่ใกล้จุดเกิดเหตุให้การว่า ช่วงตีสี่ คนร้ายได้มาดักรอสามี ที่มาอยู่กับเพื่อนสาวคนสนิท พร้อมมารดา ได้ประมาณเดือนเศษ กระทั่งเวลาประมาณ 06.00 น. ฝ่ายชายได้เปิดประตูออกมาพร้อมกับผู้ตาย คนร้ายจึงได้เปิดฉากยิงใส่จนกระสุนหมด หลังลั่นกระสุนโดนคนเจ็บทั้งคู่แล้วได้หลบหนีไปทันที,พ.ต.อ.ถนัด นักธรรม ผกก.สน.มีนบุรี กล่าวว่า ผู้ก่อเหตุเป็นภรรยาหลวง ใช้อาวุธปืนบุกไปยังห้องพักภายในแฟลตเอื้ออาทรดังกล่าวแล้วก่อเหตุยิงผู้หญิงอีกคนที่อยู่กับสามีของตนเอง จนหญิงคนดังกล่าวเสียชีวิตภายในห้องพัก พร้อมกันนี้ ภรรยาหลวงยังใช้ปืนยิงสามีจนได้รับบาดเจ็บสาหัส ก่อนจะหลบหนีไป ส่วนผู้บาดเจ็บ เจ้าหน้าที่นำส่งโรงพยาบาลนวมินทร์ 1 ล่าสุดอาการปลอดภัยแล้ว,หลังเกิดเหตุยิงกันในท้องที่ สน.มีนบุรี ช่วงสายที่บริเวณท่าเรือเจ๊หลิน ใกล้กับท่าเรือท่าช้าง ใต้สะพานพระปิ่นเกล้า พ.ต.ท.อนันท์ วงศ์คำ สวป.สน.ชนะสงคราม ได้รับแจ้งมีเหตุ หญิงสาวกระโดดจากสะพานพระปิ่นเกล้าลงแม่น้ำเจ้าพระยาฆ่าตัวตาย จึงเดินทางไปตรวจสอบพบ น.ส.กรวรรณ พิพัฒน์จิระกุญชร อายุ 36 ปี พนักงานบริษัทเอกชนแห่งหนึ่ง ลอยคออยู่ในแม่น้ำเจ้าพระยา เจ้าหน้าที่ได้ช่วยเหลือขึ้นมาได้อย่างปลอดภัย ตรวจค้นกระเป๋าของหญิงดังกล่าว พบอาวุธปืนลูกโม่ ขนาด .38 พร้อมกระสุนปืนในรังเพลิง 6 นัด และกระสุนปืนขนาดเดียวกันอีก 24 นัด อยู่ในกระเป๋า จึงได้คุมตัวมาสอบสวน,น.ส.กรวรรณให้การว่า เมื่อช่วงเช้ามืดที่ผ่านมาได้ก่อเหตุ ใช้อาวุธปืนยิงสามีและเพื่อนสาวของสามี ในท้องที่มีนบุรี หลังก่อเหตุเกิดเกรงกลัวความผิด จึงตัดสินใจนั่งรถแท็กซี่มาที่สะพานพระปิ่นเกล้า ตัดสินใจกระโดดสะพานลงแม่น้ำเจ้าพระยาเพื่อฆ่าตัวตาย แต่มีคนมาช่วยชีวิตเอาไว้ได้ ส่วนอาวุธปืนที่พบสั่งซื้อมาจากทางอินเตอร์เน็ต,หลังทราบเรื่อง พ.ต.ท.ยุทธนา รัตนแพทย์ สว.สส.สน.มีนบุรี พร้อมชุดสืบสวนได้เดินทางไปคุมตัว น.ส.กรวรรณ ผู้ต้องหาจาก สน.ชนะสงคราม มาที่ห้องฝ่ายสืบสวน สน.มีนบุรี ให้กองพิสูจน์หลักฐานตรวจเก็บคราบเขม่าดินปืน ก่อนส่งพนักงานสอบสวนดำเนินคดี,โดย น.ส.กรวรรณรับสารภาพทั้งน้ำตาว่าทำงานเป็นพนักงานคอลเซ็นเตอร์บริษัทแห่งหนึ่ง แต่งงานจดทะเบียนกับนายอดุลย์วิทย์ มา 10 ปี ระยะหลังรู้ว่าสามีแอบพาผู้หญิงอื่นไปอยู่ที่ห้องที่เกิดเหตุ ที่ผ่านมาตนได้แยกกันอยู่กับสามี ได้สักพักแล้วเนื่องจากสามีไม่กลับบ้าน จนมาทราบว่าสามีไปคบหากับ น.ส.วิรัลพัชร หรือผักกาด ผู้ตาย นานกว่า 1 เดือนแล้ว รู้สึกไม่พอใจจึงบันดาลโทสะ สั่งซื้ออาวุธปืนและกระสุน เพื่อจะนำมายิงสามี หลังได้ปืนมาแล้วตั้งใจจะยิงสามีเพียงคนเดียว แต่เกิดยิงพลาดไปโดน น.ส.วิรัลพัชรด้วย จึงตัดสินใจหลบหนีเพื่อไปฆ่าตัวตายหนีความผิด ยอมรับว่ารู้สึกผิดกับสิ่งที่เกิดขึ้น และยอมรับสารภาพทุกข้อกล่าวหา พร้อมทั้งขอโทษไปยังครอบครัวของผู้เสียชีวิตด้วย ไม่อยากให้เกิดเรื่องแบบนี้ขึ้น,เบื้องต้นพนักงานสอบสวนได้แจ้งข้อหากับ น.ส.กรวรรณ 4 ข้อหา ประกอบด้วย ฆ่าผู้อื่นโดยเจตนา พยายามฆ่าผู้อื่น พาอาวุธไปในเมือง หมู่บ้าน หรือทางสาธารณะโดยเปิดเผยหรือโดยไม่มีเหตุสมควร และมีอาวุธปืนไว้ในครอบครองโดยไม่ได้รับอนุญาต โดยในวันที่ 11 พ.ย. จะนำตัวผู้ต้องหาไปฝากขังที่ศาลจังหวัดมีนบุรี
หลังก่อเหตุกลัวความผิดเรียกแท็กซี่ไปสะพานพระปิ่นเกล้ากระโดดลงแม่น้ำเจ้าพระยาฆ่าตัวตาย แต่เจ้าหน้าที่ช่วยเอาไว้ได้ สารภาพตั้งใจยิงสามีเพียงคนเดียว ไม่คิดว่าจะพลาดไปโดนคนอื่นด้วย ยอมรับผิดทุกข้อหา
เมียหลวงยิงสามี,เมียหลวงยิงเมียน้อย,แฟลตเอื้ออาทร,มีนบุรี,ข่าวหน้า1,ข่าวเหตุ